Finnish Design Shop

Finnish Design Shop on maailmanlaajuisesti toimiva suomalainen verkkokauppa, joka on erikoistunut pohjoismaiseen muotoiluun ja sisustukseen.  Sen pääkonttori, logistiikkakeskus sekä showroom ja myymälä sijaitsevat Turussa.

 Historia 
Finnish Design Shop perustettiin Turussa vuonna 2004. Toimitusjohtajana toimi lähes 20 vuoden ajan yrityksen perustaja Teemu Kiiski, joka siirtyi CEO-rooliin vuonna 2024, kun uutena toimitusjohtajana aloitti Noora Tirkkonen.

Alkuvuosinaan Finnish Design Shop toimitti tuotteita Suomen ja Euroopan laajuisesti, ja vuonna alkoivat 2009 toimitukset Yhdysvaltoihin. Maailmanlaajuisesti se on toiminut vuodesta 2016 alkaen. Nykyisin suurin osa liikevaihdosta tulee ulkomailta, ja suurin yksittäinen ulkomaanmarkkina on Yhdysvallat.

Finnish Design Shop on kuulunut A-lehdet-konserniin vuodesta 2014, jolloin mediatalo A-lehdet osti sen osake-enemmistön. 

Finnish Design Shopin pääkonttori ja varasto sijaitsevat Turun Aviatiellä, ja Helsingin toimisto toimii Kulosaaressa A-lehtitalossa.

 Palvelut ja toiminta 
Finnish Design Shopin showroom ja myymälä, verkkokaupan noutopiste ja lounasravintola toimivat sen pääkonttorin ja varaston yhteydessä Turun Aviatielle vuonna 2021 valmistuneessa logistiikkakeskuksessa. BREEAM-ympäristöluokituksella seritifioidun logistiikkakeskuksen pääsuunnittelijana toimi Arkkitehtiruutu Oy, ja sen julkisivun on suunnitellut Avanto Arkkitehdit ja sisustuksen Studio Joanna Laajisto. Logistiikkakeskuksen varastossa hyödynnetään norjalaisyhtiö Autostoren kehittämää robottikeräilyä.

Yksityisasiakkaille suunnatun verkkokaupan lisäksi Finnish Design Shopilla on vuodesta 2015 lähtien toiminut projektimyynti yritysasiakkaille ja sisustusalan ammattilaisille.

Finnish Design Shop toimittaa vuonna 2017 aloittanutta Design Stories -verkkolehteä, jossa julkaistaan viikottain muotoilu- ja lifestyle-aiheisia artikkeleita sekä suomeksi että englanniksi. Ensimmäisen kerran Design Stories ilmestyi printtilehtenä vuonna 2014.

Finnish Design Shopin kehittämä ja kuratoima käytetyn designin markkinapaikka Franckly lanseerattiin vuonna 2019.

Vuonna 2022 Finnish Design Shop lanseerasi sisustussuunnittelupalvelu Studion, joka tarjoaa sisustussuunnittelua yksityiskohteisiin.
 Valikoima 
Finnish Design Shopin valikoimaan yli 300 designbrändiä, joista suurin osa edustaa pohjoismaista muotoilua. Valikoimaan kuuluvat muun muassa kotimaiset Artek, Iittala, Marimekko, Arabia ja Nikari, tanskalaiset HAY, Muuto, Louis Poulsen ja Carl Hansen & Søn sekä sveitsiläinen Vitra.

Finnish Design Shopin valikoimaan kuuluvia muotoilijoita:

 Alvar Aalto
 Eero Aarnio
 Ronan & Erwan Bouroullec
 Charles & Ray Eames
 Kaj Franck
 Maija Isola
 Arne Jacobsen
 Harri Koskinen
 Jasper Morrison
 Verner Panton
 Ritva Puotila
 Ilmari Tapiovaara
 Paavo Tynell
 Patricia Urquiola
 Hans Wegner 

 Vastuullisuustyö 
Finnish Design Shopin vastuullisuusstrategia on suunniteltu yhteistyössä kiertotalouteen ja kestävän liiketoiminnan suunnitteluun erikoistuneen suomalaisyritys Ethican kanssa. YK:n kestävän kehityksen tavoitteisiin perustuva vastuullisuustrategia jakautuu kolmeen osa-alueeseen: 

 Kiertotalous ja vastuullinen logistiikka
 Tuotevastuu ja kestävien tuotevalintojen mahdollistaminen
 Henkilöstön hyvinvointi ja yrityksen arvojen mukaisten asioiden edistäminen ympäröivässä yhteiskunnassa

Vuodesta 2021 lähtien Finnish Design Shop on kompensoinut hiilijalanjälkensä suojelemalla suomalaista metsää. Ensimmäinen suojeltu metsäalue oli Pälkäneellä sijaitseva 9,56 hehtaarin kokoinen metsätila, joka suojeltiin Metso-ohjelman puitteissa.

Vuonna 2023 Finnish Design Shop julkaisi designtuotteille kehitetyn Product Sustainability Framework -nimisen vastuullisuuskriteeristön, joka arvioi tuotteiden vastuullisuutta koko niiden arvoketjun osalta.

Finnish Design Shopin vuosittaisissa naistenpäivän kampanjoissa kerätään varoja sukupuolten tasa-arvoa edistävälle hankkeelle, ja vuodesta 2021 alkaen naistenpäivän kampanjan tuotot on kohdistettu UN Women Suomen tasa-arvotyöhön. Finnish Design Shop on toiminut Helsinki Priden virallisena kumppanina vuodesta 2000 lähtien.

 Projekteja ja yhteistöitä 

 Vuonna 2012 Helsingin ollessa Maailman muotoilupääkaupunki Finnish Design Shop toteutti pop-up-myymälän vanhaan tulli- ja pakkahuoneeseen Katajanokalla.
 Vuonna 2018 Finnish Design Shop oli mukana toteuttamassa pop-up-ravintola Zero Waste Bistroa New Yorkin designviikolla yhdessä Suomen New Yorkin kulttuuri-instituutin, ravintola Nollan sekä kahden suomalaismuotoilijan, Harri Koskisen ja Linda Bergrothin, kanssa.
 Vuonna 2019 Helsinkiin avautunut designhotelli Hotel St. George kalustettiin yhteistyössä Finnish Design Shopin kanssa. Suurin osa hotellin kalusteista on koottu Finnish Design Shopin St. George Collection -mallistoon.
 Vuonna 2021 Finnish Design Shop järjesti muotoilualan vaikuttajille suunnatun FDS Influencer Awards -kilpailun.
 Vuonna 2023 Finnish Design Shop oli mukana järjestämässä Paimion parantola -julistekilpailua yhteistyössä Paimion parantola -säätiön ja visuaalisen viestinnän suunnittelijoiden järjestö Grafia ry:n kanssa.
 Vuonna 2024 Finnish Design Shop lanseerasi 20-vuotisjuhlavuotensa kunniaksi ensimmäisen oman mallistonsa, puisista peleistä ja soittimista koostuvan PELATA pieces -kokoelman.
 Vuonna 2025 Finnish Design Shop ja New Yorkin The Metropolitan Museum of Art esittelivät yhdessä Helene Schjerfbeckin maalauksista inspiroituneen Tones of Modernism -kodintuotemalliston museossa avautuneen Seeing Silence: The Paintings of Helene Schjerfbeck -näyttelyn kunniaksi. Mallistoon kuuluu tuotteita viideltä kotimaiselta designbrändiltä: Artek, Iittala, Nikari, Lapuan Kankurit ja Hetkinen.

 FDS Award 
FDS Award on Finnish Design Shopin järjestämä muotoilukilpailu, jossa etsitään erityisesti verkkokauppaan sopivia kodin tuotteita. Kilpailu järjestettiin ensimmäisen kerran vuonna 2016.

 FDS Award -kilpailun voittajat: 

 2016: Perch-jakkara, suunnittelijat Salla Luhtasela ja Wesley Walters. Jakkara otettiin voiton jälkeen huonekaluvalmistaja Nikarin valikoimiin. 
 2017: Pine Lip Balm -huulirasvakonsepti, suunnittelija Mona Isotupa.
 2019: Kakadu-riippuvalaisin, suunnittelija Elina Ulvio.

 Finnish Design Shopin voittamia palkintoja 

 2020: Entrepreneurial Spirit of Turku -palkinto Growth in Sight -kategoriassa.
 2022: Finnish Design Shopin operatiivinen johtaja Reetta Noukka valittiin vuoden 2022 verkkokauppa-alan vaikuttajaksi.
 2023: Finnish Design Shopin logistiikkakeskus voitti Turun hyvän rakentamisen palkinnon.
 2024: Finnish Design Shop palkittiin eCom Awards 2024 -palkinto­gaalassa vuoden kasvuyrityksenä.

 Lähteet 

Luokka:Suomalaiset verkkokaupat
Luokka:Suomalaiset huonekalukaupat
Luokka:Sisustusalan tuotemerkit
Luokka:Suomalainen muotoilu